<classify> THERESIA GASPER-DAR ES SALAAM WACHEZAJI wa Simba wameonekana kujituma zaidi katikamazoezi yaliyofanyika jana kwenye Uwanja wa Gymkhana, Dar es Salaam, kujiandaa na Ligi Kuu Tanzania Bara. Simba wanakabiliwa na mchezo dhidi Ruvu Shooting utakaochezwaNovemba 24, mwaka huu,kwenye Uwanja wa Uhuru, Dar es Salaam. Katika mchezo wa mwisho uliochezwa kwenye uwania huo,Simba ilitoka suluhu na Tanzania Prisons. Katika mazoezi ya jana wachezaji wa timu hiyo walionekanakuwa makini kupokea maelekezo kutoka kwa kocha Patrick Aussems kuhakikishawanaelewa wanachofundisha, lakini kuwa fiti zaidi kabla ya kukutana na RuvuShooting ili waweze kushinda. Akizungumza baada ya mazoezi hayo, Aussems alisemaanahitaji timu yenye ushindani mkubwa na kuweza kufanya vizuri kwa kila mechi. Naendelea na programu ya mazoezi kwa wachezaji ambaohawajaenda timu za taifa na kila mmoja wao anaonesha kujituma na kupambanahivyo ndivyo ninayohitaji kwa kuwa tuna mechi ngumu, alisema. Alisema kila timu inaonesha ushindani mkali hivyo nilazima na wenyewe wapambane bila kuangalia ukubwa au ndogo wa timu ili kupatamatokeo mazuri.  <topic>: michezo 